මළසිරුරේ හිස බස්නාහිරට හැරවීම, මළසිරුර දර දඬුවීමට පෙර පයේ මාපට ඇඟිලි එකට බැඳීම, දෑත් එකතුකර පපුව මත තැබීම, ඇරුණු කට සකස්කර හිසේ සිට නිකට දක්වා රෙදි පටියකින් බැඳීම, ඇස් දෙක වසා දැමීම ආදී කරුණු ප්‍රධාන කරගෙන සිරුරේ අවයව මනා ලෙස සකස් කැරේ. කෙනෙකු මිය ගියවිට බිත්තියේ එල්ලා ඇති පින්තූර ගලවා දැමීම හෝ කණපිට පෙරළීම කළ යුතුය. බුලත් හෙප්පුවේ බුලත් කණපිට හැරවිය යුතුය. මිනිය තනි නොකිරීමට පැරැන්නෝ හැම විටම වගබලා ගත්හ. මිනියක් තනි කිරීම බරපතළ වරදක් ලෙසට එදා සැලකූහ. මළ පුද්ගලයාගේ තරාතිරම අනුව ආරක්ෂා සංවිධාන ක්‍රමවත්ව සම්පාදනය කොට තිබුණි. මේ අනුව අවසන් දිනය වනතුරුම මිනිය තනි නොකර නිවසේ තබාගැනේ.
මිනිය තනි නොකිරීමට හැම වෙලාවේම වගබලා ගත්තේ කව්ද?
පැරැන්නෝ